Deelnemer gediskwalifiseer ná k-woord in 'Kwarantyn'-huis | Maroela Media
Deelnemer gediskwalifiseer ná k-woord in 'Kwarantyn'-huis
Jana le Roux en haar dogter, Lisa, is deelnemers aan 'Kwarantyn'. (Foto: Instagram)
Jana le Roux, ma van die Le Roux-gesin wat in die Kwarantyn-huis teen die Scheepers-gesin in kykNET se Kwarantyn meeding, is Vrydagaand gediskwalifiseer nadat sy vroeër vandeesweek die k-woord kwytgeraak het tydens 'n speletjie op die program.
Suzaan Keyter, bemarkingsbestuurder van kykNET, het in 'n verklaring gesê Le Roux is deur die opsigter en aanbieder Ferdinand Rabie gediskwalifiseer nadat sy Donderdag 'n rassistiese opmerking tydens die regstreekse uitsending op DStv-kanaal 149 gemaak het.
"Die kommentaar was nie net aanstootlik nie, maar ook betreurenswaardig en kontrakbreuk. Alle deelnemers word van alle gevolge van aanstootlike gedrag ingelig voordat hulle die huis betree," het Keyter gesê.
Karen Meiring, direkteur van kykNET-kanale by M-Net, het op haar beurt die opmerking as "onaanvaarbaar, diskriminerend en in konflik met die land se Grondwet, die gees van die program en die aard en wese van kykNET" bestempel.
"Ons vra om verskoning aan almal wat hierdeur beledig is," het Meiring gesê.
Maroela Media het vroeër berig Le Roux het 'n herrie ontketen op sosiale media toe sy na 'n k*****pak tydens 'n regstreekse uitsending van die program verwys het.
Twee uitgebreide Afrikaanse gesinne, wat mekaar van geen kant af ken nie, ding in Kwarantyn teen mekaar mee om as die gewildste gesin onder kykers gekroon te word en 'n kontantprys van R250 000 los te slaan.
In die nuus k-woord kwarantyn kykNET
Covid-19-statistieke: Nóg 48 pasiënte sterf
Ek het 'n groot probleem Kyknet. My eiendom staan vol met Acacia Caffra bome. Ek het 'n Encephalortes caffra broodboom.
Naspers is net goed om aandele in te hê.
Sjoe! Massiewe, sprong vanaf 'n kru uitdrukking tot by die Grondwet.
En so my Volk, word ons deel van die skoensoeners – akrobate in kruip.
Ek verwag dat 'n opgevoede persoon met 'n bietjie emosionele intelligensie van beter sal weet. Dit was beslis die regte ding om haar te diskwalifiseer. Sy behoort beboet te word vir die skade wat sy aan ons beeld doen
Jy moet ingeteken wees om te stem4-26Jy moet ingeteken wees om te stem
Hierdie was op ń tydstip ń baie algemene sêding maar mense sal moet begin leer dat wat vandag reg is môre onaanvaarbaar kan wees. Daar is ń klomp mense wat alles wat witmense sê en doen met ń vergrootglas dophou want hulle wil graag ons neuse in die grond vryf.
Om die 'k-woord' vandag nog te gebruik is nie aanvaarbaar nie. Dink bietjie mooi watter emosie jy agter daardie woord sit wanneer jy dit gebruik. (Toegegee, ek dink nie daai emosie was betrokke in hierdie spesifieke geval nie). Gewoonlik word die 'k-woord' verder versterk deur 'n kragwoord voor dit te voeg. Deur die 'k-woord' te gebruik word een bevolkingsgroep mooi op hul plek gesit en tipeer en die ander een op die troon. Dis eintlik ironies, want die bevolkingsgroep wat die woord gebruik, boelie as't ware die ander bevolkingsgroep en is die skuldige party. Ek weet ek gaan geen 'thumbs… Lees meer »